# Anonim szerencsejátékosok

### A Wikipédiából, a szabad lexikonból.

A Gamblers Anonymous rövidítése G. A., azaz: Anonim Szerencsejátékosok.

A szerencsejáték társadalmi veszélyessége napjainkban egyre magasabb.

A szervezet így ír magáról:

  „A Névtelen Szerencsejátékosok olyan férfiak és nők közössége, akik megosztják egymással tapasztalataikat, erejüket és azon reményüket, hogy megoldhatják közös problémájukat és segíthetnek másoknak is felépülni a játékproblémából.”

1957. szeptember 13-án két kényszeres szenvedélyes szerencsejátékos elhatározta, hogy miután szinte mindenüket elvesztették, visszatérnek a normális élethez. Mindketten Kaliforniában, Los Angelesben éltek, egyikük újságíró, a másikuk pedig tévékommentátor volt.

Ők ketten egymást segítették, hogy véget vessenek szenvedélyüknek, és kidolgoztak egy 12 lépésből álló programot.

A kényszeres szenvedélyes szerencsejátékosok betegsége a drogfüggősségnél is borzalmasabb, mivel nem gyógyítható. Bárki, aki ebben a függőségben szenved, annak a további életében folyamatosan kezelni kell magát, foglalkozni a betegségével, mivel bármikor visszaeshet. Ezek az emberek a játék érdekében először a munkájukat, utána családjukat, barátaikat hagyják maguk mögött, és bármire képesek azért, hogy pénzt szerezzenek a játékhoz. Hazugságspirálba keverednek, erkölcsileg összesnek, végül teljesen tönkremennek.

A másik nagy veszély pedig, hogy nagyon kevesek ismerik fel, vagyis ismerik be, hogy függőségben szenvednek.

Ezért kidolgoztak egy 20 kérdésből álló kérdőívet, amelyből ha megkérdezett szerencsejátékos 7-nél több kérdésre igennel felel, akkor bizonyossággal kijelenthető, hogy függőségben szenved.

A G. A. szervezet nem fogadhat el alpítványoktól pénzt, illetve nem vesz igénybe semmilyen külső segítséget, nem adakozik. Egyetlen dologra koncentrál: hogy tagjai felépülését segítse! Minden csoport önnfenntartó, és ha valaki nem tudja a jelképes összeget kifizetni a foglalkozásokon való részvételhez, attól még teljes értékű tagja a csoportnak.

A névtelenség nagyon fontos számukra, hiszen így a csoporton belül mindent elmondhatnak, kibeszélhetik problémáikat, és főleg elkerülhetik azt a nyomást, amit a társadalmi megbélyegzés válthat ki számukra.

Az addiktológia tudománya részletesebben ír a szerencsejátékoktól való függőségről.

## [szerkesztés] A 20 kérdéses kérdőív teljes fordítása

1. Játszottál-e már a munkaidőd rovására?
2. Előfordult-e valaha, hogy a Játék miatt vált gondterheltté az otthoni életed?
3. Érintette-e már a jó híredet a játék?
4. Éreztél-e valamikor lelkifurdalást a játék után?
5. Játszottál-e valaha is azért, hogy fizethesd az adósságaidat, illetve így oldjad meg az anyagi nehézségeidet?
6. Gátolt-e a játék a törekvéseidben, és abban, hogy hatékony legyél?
7. Vesztés után érezted-e azt, hogy minél elõbb vissza kell menned, és visszanyerned amit elvesztettél?
8. A nyerésed követően éreztél-e erős késztetést arra, hogy minél elõbb visszatérj, s még többet nyerj?
9. Gyakran előfordul-e az, hogy eljátszod az utolsó filléredet is?
10. Kértél-e valaha is kölcsön azért, hogy játszhass?
11. Adtál-e már el bármit is azért, hogy legyen pénzed játszani?
12. Előfordult-e, hogy a mindennapi kiadások rovására szerettél volna "félretenni a játékra"?
13. Megtörtént-e, hogy a játék miatt nem törődtél megfelelõen önmagaddal vagy a családoddal?
14. Játszottál-e valaha hosszabb ideig annál, mint ameddig tervezted?
15. Játszottál-e valaha is azért, hogy így menekülj el az aggodalmaid és a gondjaid elõl?
16. Tettél-e már valami törvénysértőt vagy fontolgattad-e hogy teszel azért, hogy így szerezzél pénzt a játékra?
17. Zavarta-e a játék az alvásodat?
18. A veszekedések, csalódások vagy feszültségek arra késztetnek-e téged, hogy, játssz?
19. Érezted-e már azt, hogy bármi jót, ami csak ért, játékkal kellene megünnepelned?
20. Gondoltál-e arra, hogy tönkremehetsz a játék következtében?

## [szerkesztés] Külső hivatkozások

- http://www.gamblersanonymous.com
- http://www.gamblersanonymous.hu

A lap eredeti címe "http://hu.wikipedia.org../../../a/n/o/Anonim_szerencsej%C3%A1t%C3%A9kosok.html"

Kategóriák: Pszichológia | Szervezetek

##### Views

- Szócikk
- Vitalap
- Aktuális változat

##### Keresés